b'\n_START_ARTICLE_\nLudvik II. Jagelo\n_START_SECTION_\nMladost\n_START_PARAGRAPH_\nLudvik je bil sin Vladislava Jagelonskega in njegove tretje \xc5\xbeene Ane DeFoix-Candale._NEWLINE_Ogrsko-hrva\xc5\xa1ki in \xc4\x8de\xc5\xa1ki prestol je zasedel po o\xc4\x8detovi smrti leta 1516. Ker je bil star komaj deset let, ga je posvojil cesar Svetega rimskega cesarstva Maksimilijan I.. Po Maksimilijanovi smrti leta 1519 je zanj skrbel Georg von Hohenzollern, mejni grof Brandenburg-Ansbacha.\n_START_SECTION_\nVladanje\n_START_PARAGRAPH_\nLudvik je kot vitez Reda zlatega runa prisegel zvestobo Habsbur\xc5\xbeanom. 29. avgusta 1526 je poveljeval svoji vojski v bitki pri Moha\xc4\x8du proti sultanu Osmanskega cesarstva Sulejmanu I. in do\xc5\xbeivel popoln poraz. Na begu je pri pre\xc4\x8dkaju manj\xc5\xa1e reke padel s konja in zaradi te\xc5\xbekega oklepa utonil.\n_START_SECTION_\nDru\xc5\xbeina\n_START_PARAGRAPH_\nLeta 1522 se je poro\xc4\x8dil s princeso Marijo Habsbur\xc5\xa1ko, vnukinjo Maksimilijana I., kot je bilo dogovorjeno na dunajskem kongresu leta 1515, njegova sestra Ana pa se je poro\xc4\x8dila z nadvojvodo Ferdinandom Avstrijskim, kasnej\xc5\xa1im cesarjem Ferdinandom I. V zakonu ni imel otrok, zato je bil za njegovega naslednika izvoljen Ferdinand I. Za ogrski prestol se je potegoval tudi Ivan Zapolja, ki je kot osmanski varovanec vladal tistemu delu Ogrske, ki so ga osvojili Osmani._NEWLINE_Ludvik je pred poroko najbr\xc5\xbe imel nezakonskega sina Ivana (mad\xc5\xbearsko: J\xc3\xa1nos) z materino biv\xc5\xa1o dvorno damo Angelito Wass. Njegovo ime se v dunajskih virih pojavlja kot J\xc3\xa1nos Wass ali J\xc3\xa1nos Lanthos. Beseda lanthos pomeni igralca na lutnjo ali barda, zato se njegov drugi priimek morda nana\xc5\xa1a na njegov poklic. Pre\xc5\xbeivljal se je z dohodki, ki jih je redno dobival iz kraljeve zakladnice.'